CELEX: 21985A0131(01)
Language: mt
Date: 1984-10-09 00:00:00
Title: Ftehim ta' koperazzjoni bejn il-Komunità Ekonomika Ewropea u r-Repubblika Għarbija tal-Jemen

Avviż Legali Importanti

|

21985A0131(01)

Official Journal L 026 , 31/01/1985 P. 0002 - 0004 Finnish special edition: Chapter 11 Volume 11 P. 0170  Swedish special edition: Chapter 11 Volume 11 P. 0170  Spanish special edition: Chapter 11 Volume 21 P. 0178  Portuguese special edition Chapter 11 Volume 21 P. 0178 

		Ftehim ta' koperazzjonibejn il-Komunità Ekonomika Ewropea u r-Repubblika Għarbija tal-JemenIL-KUNSILL TAL-KOMUNITÀmill-parti waħda, uIL-GVERN tar-Repubblika Għarbija tal-Jemen,mill-parti l-oħra,Wara li kkunsidraw ir-relazzjonijiet ta' ħbiberija u rabtiet tradizzjonali bejn ir–Repubblika Għarbija tal-Jemen u l-Istati Membri tal-Komunità;DETERMINATI li jikkonsolidaw u japprofondixxu r-relazzjonijiet li jeżistu bejn ir-Repubblika Għarbija tal-Jemen u l-Komunità Ewropea;KONXJI li l-insegwiment ta' dawn l-oġġettivi joħroġ mill-bżonn għall-koperazzjoni estensiva kemm jista' jkun li, fl-interess reċiproku taż-żewġ partijiet, għandhom jinkludu l-attivitajiet ekonomiċi kummerċjali u ta' l-iżvilupp;KONVINTI li din il-koperazzjoni trid titpoġġa f'qafas prammatiku li tħalliha tevolvi pari passu mal-politiki ta' kull imsieħeb;IDDEĊIDEW li jikkonkludu Ftehim u għal dan il-għan innominaw bħala plenipotenjarji tagħhom:IL-KUNSILL TAL-KOMUNITAJIET EWROPEJ:Peter BARRY,Ministru ta' l-Affarijiet Barranin ta' l-Irlanda;Wilhelm HAFERKAMP,Il-Viċi President tal-Kummissjoni tal-Komunitajiet Ewropej;IL-GVERN TAR-REPUBBLIKA GĦARBIJA TAL-YEMEN:Mohamed al-GUNEID,Ministru ta' l-Iżvilupp u l-President ta' l-Organizzazzjoni Ċentrali ta' l-Ippjanar;LI, wara li biddlu bejniethom il-Pieni Poteri tagħhom, li nstabu li kienu tajbin u fil-forma debita,FTEHMU KIF ĠEJ:Artikolu 1Trattament tan-nazzjon l-aktar favorit1. Il-Partijiet Kontraenti għandhom, fir-rigward ta' merkanzija importata jew esportata, jagħtu lil xulxin trattament tan-nazzjoni l-aktar favorit fil-kwistjonijiet kollha rigward:- dazji doganali u piżijiet ta' kull tip, inkluż proċeduri għall-ġbir ta' dawk id-dazji u piżijiet,- regolamenti dwar l-isdoganament, it-transitu, id-depost jew it-trasbord,- taxxi diretti jew indiretti u tibdil ieħor intern,- regolamenti dwar il-ħlasijiet, inkluz l-allokazzjoni tal-valuta barranija u t-trasferiment ta' dawn il-ħlasijiet,- regolamenti li jaffettwaw il-bejgħ, ix-xiri, it-trasport, id-distribuzzjoni u l-użu ta' merkanzija fuq is-suq intern.2. Il-Paragrafu 1 m'għandux japplika għal:(a) vantaġġi mogħtija lill-pajjiżi ġirien biex jiffaċilitaw it-traffiku fi-żona tal-fruntiera;(b) vantaġġi mogħtija bil-għan li jistabbilixxu għaqda doganali jew żona ta' kummerċ ħieles jew kif meħtieġ minn din l-għaqda doganali jew żona ta' kummerċ ħieles;(ċ) vantaġġi mogħtija lill-pajjiżi partikolari f'konformità mal-Ftehim Ġenerali fuq it-Tariffi u l-Kummerċ;(d) vantaġġi li r-Repubblika Għarbija tal-Jemen tagħti lil ċerti pajjiżi skond il-Protokoll fuq in-negozjati tal-kummerċ fost Pajjiżi li qed Jiżviluppaw, fil-kuntest tal-Ftehim Ġenerali fuq it-Tariffi u l-Kummerċ.3. Dan l-Artikolu għandu jgħodd mingħajr preġudizzju għad-drittijiet u l-obbligi li jeżistu skond Ftehim Ġenerali fuq it-Tariffi u l-Kummerċ.Artikolu 2Koperazzjoni kummerċjali1. Il-Partijiet jimpenjaw ruħhom li jieħdu l-miżuri xierqa biex jippromwuovu l-iżvilupp u d-diversikazzjoni u l-bdil kummerċjali reċiproku tagħhom sal-livell għoli possibbli, wara li jitqiesu l-livelli rispettivi tagħhom ta' l-iżvilupp.2. Il-Partijiet jiftehmu li jistudjaw modi u mezzi biex jiffaċilitaw il-kummerċ u għandhom kull waħda skond il-leġislazzjoni rispettiva tagħhom u fil-kondotta tal-politiki tagħhom jistudjaw u jirrakkomandaw miżuri tal-promozzjoni tal-kummerċ li x'aktarx jinkoraġġixxu l-firxa ta' l-importazzjonijiet u l-esportazzjonijiet.Artikolu 3Koperazzjoni Ekonomika1. Fid-dawl tal-politiki u l-oġġettivi rispettivi tagħhom, u fil-limiti tal-kompetenzi rispettivi tagħhom, il-Partijiet Kontraenti għandhom irawmu l-koperazzjoni ekonomika fl-oqsma kollha ta' interess reċiproku biex jikkontribwixxu għall-iżvilupp ta' l-ekonomiji rispettivi tagħhom.L-oġġettivi ta' din il-koperazzjoni għandhom ikunu biex jikkontribwixxu għall-iżvilupp ta' l-ekonomiji rispettivi tal-Partijiet u biex jgħollu l-istandard tagħhom tal-ħajja.2. F'dan il-qafas din il-koperazzjoni għandha, kif xieraq, fost oħrajn timmira li:- tinkoraġġixxi l-koperazzjoni fl-oqsma ta' l-agrikultura, l-agro-industriji, is-sajd, l-iżvilupp rurali u t-tkabbir tat-turiżmu fir-Repubblika Għarbija tal-Jemen,- tiżviluppa r-riżorsi umani tar-Repubblika Għarbija tal-Jemen partikolarment fil-qasam ta' taħriġ vokazzjonali,- tiffaċilita l-koperazzjoni fil-qasam ta' l-enerġija,- tinkoraġġixxi l-progress xjentifiku u teknoloġiku,- tinkoraġixxi r-rikonoxximnet reċiproku tal-bżonn biex tinżamm u tittejjeb klima favorevoli għall-investiment.3. Mingħajr preġudizzju għad-dispożizzjonijiet tat-Trattati li jistabbilixxu l-Komunitajiet Ewropej, dan il-Ftehim u kull azzjoni meħuda taħtu m'għandhom bl-ebda mod jaffettwaw il-poteri ta' l-Istati Membri tal-Komunitajiet li jagħmlu attivitajiet bilaterali mar-Repubblika Għarbija tal-Jemen fil-qasam tal-koperazzjoni ekonomika jew biex jikkonkludu, meta xieraq, ftehim ġdid ta' koperazzjoni ekonomika ma' dan il-pajjiż.Artikolu 4Koperazzjoni għall-iżvilupp1. Il-Komunità tirrikonoxxi li r-Repubblika Għarbija tal-Jemen huwa pajjiżi li qed jiżviluppa.2. Il-Komunità hija lesta li tkompli tiżviluppa l-koperazzjoni finanzjarja u teknika tagħha għall-iżvilupp tar-Repubblika Għarbija tal-Jemen, fil-qafas tal-programmi ta' għajnuna tagħha favur pajjiżi li qed jiżviluppaw mhux assoċjati.3. Il-Komunità għandha tfittex li tikkoordina l-koperazzjoni ta' l-iżvilupp tagħha ma dawk ta' l-Istati Membri fir-Repubblika Għarbija tal-Jemen.Artikolu 5Il-Kumitat Konġunt ta' Koperazzjoni1. Kumitat Konġunt ta' koperazzjoni kompost minn rappreżentanti taż-żewġ Partijiet għandu jitwaqqaf biex jippromwuovi u jirrivedi l-attivitajiet diversi ta' koperazzjoni maħsuba bejn il-Partijiet fil-qafas tal-Ftehim u għandu jagħmel ir-rakkomandazzjonijiet xierqa.2. Il-Kumitat Konġunt għandu jadotta ir-regoli tiegħu ta' proċedura u programm tax-xogħol.3. Il-Kumitat għandu jiltaqa' normalment darba fis-sena.Artikolu 6Applikazzjoni territorjaliDan il-Ftehim għandu japplika, min-naħa 'l waħda, fit-territorji li fihom it-Trattat li jistabblixxi l-Komunità Ekonomika Ewropea huwa applikat u taħt il-kondizzjonijiet preskritti f'dak it-Trattat u, min-naħa 'l oħra, għat-territorju tal-Repubblika Għarbija tal-Jemen.Artikolu 7Tul ta' żmien1. Dan il-Ftehim għandu jidħol fis-seħħ fl-ewwel jum tax-xahar ta' wara d-data li fiha l-Partijiet Kontraenti jkunu għarrfu lil xulxin dwar it-tkomplija tal-proċeduri meħtieġa għal dan il-għan. Il-Ftehim għandu jgħodd għall-perjodu inizjali ta' ħames snin u wara għall-perjodi ta' sentejn bla ħsara għad-dritt ta' kull Parti li ttemmu b'avviż bil-miktub mogħti sitt xhur qabel id-data ta' l-iskadenza ta' kull perjodu.2. Dan il-Ftehim jista' jkun emendat bil-kunsens reċiproku tal-Partijiet biex titqies kull sitwazzjoni ġdida li tista tinqala.Artikolu 8Lingwi awtentiċiDan il-Ftehim huwa mħejji f'żewġ kopji fl-ilsien Daniż, Olandiż, Ingliż, Franċiż, Ġermaniż, Grieg, Taljan u Għarbi, kull test minn dawn ikun awtentiku indaqs.--------------------------------------------------